ถ้ามีเพศสัมพันธ์โดนการใส่ถุงยางแล้วถุงยางเกิดหลุด เเล้วเพศชายปล่อยในจะท้องไหมค่ะ เเต่พอปล่อยในเเล้วตอนเช้ามากินยาคุม28เม็ดค่ะจะทันมั้ย จะท้องมั้ยค่ะ โดยฝ่ายผู้หญิงประจำเดือนมาไม่ปกติค่ะ
สวัสดีค่ะ การกินยาคุมกำเนิดแบบแผงรายเดือนนั้น เป็นการป้องกันไปข้างหน้าเท่านั้น ไม่มีผลป้องกันการตั้งครรภ์จากเพศสัมพันธ์ที่เกิดไปแล้วในกรณีนี้อาจมีข้อบ่งชี้ในการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังและควรสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยที่ไม่ขาดไม่รั่ว ใส่ตลอดการมีเพศสัมพันธ์ค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก